**GENERALFORSAMLING på VNI**

For bestyrelsen ved Vestermose Natur- og Idrætsfriskole, og Støtteforeningen for Vestermose Natur- og Idrætsfriskole samt Børnehave

**STØTTEFORENINGENS DAGSORDEN:**

1. Valg af dirigent.

Henrik byder velkommen og bliver valgt som dirigent.

1. Bestyrelsens beretning v/ Jacob Eriksen: Det har været et stille år, men også det år vi har haft flest penge igennem, da Trine har søgt en masse fonde som har givet penge til shelterområdet. Det er den type arbejde vi rigtig gerne vil mere af. Vi har solgt løbetrøjer, som vi regner med fortsætter næste år. Vi har ikke afholdt arrangementer sidste år, bestyrelsen stod for juletræsfesten, planen er at vi igen skal overtage afholdelsen. Det er på tide vi laver et generationsskifte i støtteforeningen, jeg vil fortsat være med på sidelinjen for at hjælpe den nye støtteforening godt i gang.
2. Revideret regnskab forelægges til godkendelse: Der har været en regning der er betalt dobbelt og det har taget tid at få pengene retur, derfor er regnskabet ikke færdigt og vi er nødt til at indkalde til ekstraordinær generalforsamling.
3. Valg af bestyrelsesmedlemmer og suppleanter

Thomas Thorsen er på valg – modtager ikke genvalg

Jacob Eriksen er på valg – modtager ikke genvalg

Shane Donnelly er på valg – modtager ikke genvalg

Peter Kamper er på valg – modtager ikke genvalg

Den gamle støtteforening ønsker ikke genvalg, nye forældre stiller op.

Line mor til 2 en i børnehaven og o. kl.

Morten far til 2 børn i børnehaven.

Anders far til 2 børn i børnehaven og 1 i 1. kl.

Mette mor til 1 børnehaven og 1 i 1. kl.

Alexander Far til 1 i børnehaven

Lene mor til 2 en i 2 og 6 kl.

Gry mor til 1 i børnehaven, er ikke til stede, men har givet fuldmagt til Brian.

Brian Leder i børnehaven.

Alle er valgt, Alexander og Gry som suppleanter.

1. Valg af revisor samt revisorsuppleant

Anja Krag er på valg som revisor – ønsker genvalg - Valgt

Elsebeth Rygaard er på valg som revisor suppleant - Valgt

1. Indkomne forslag

Ingen indkomne forslag.

1. Eventuelt

**SKOLEBESTYRELSENS DAGSORDEN:**

1. Valg af dirigent

Foreslået Henrik Steenfeldt Andersen - Valgt

1. Valg af referent

Foreslået Heidi Korngaard- Valgt

1. Bestyrelsesformandens årsberetning

Min første år som formand for bestyrelsen på VNI (Skole og BH) har budt mange positive oplevelser.

På generalforsamling i 2022, var den offentlige busrute i fare for at blive sparret væk. Det fik en masse høringssvar fra skole, forældre og nærmiljø lavet om på og bus 437 kører stadig til VNI.

Kort efter sommerferien stod skolen 10års jubilæum for døren, det blev et brag af en fest med besøg af gamle elever, tidligere bestyrelsesmedlemmer, forældre og spisning i skolegården. Der var kæmpe opbakning fra alle omkring skolen og det var en fantastisk dag. Med sådan en god oplevelse som start på skoleåret, var bestyrelsen klar til at smøge ærmerne op og tage fat.

Det kan lyde hårdt, men når samarbejdet er godt og vi løfter i flok – Og det gør vi på VNI - så er det ingen sag. Vi kommer med gode ideer til hinanden – Vi hjælper hinanden – Det er den VNI ånd vi kan li’.

Hvad har året budt på:

År 2022 blev også et år hvor vi skulle forsøge at finde tilbage på VNI sporet igen. Selv jeg som har haft børn på skolen i 4 år, har grundet corona, ikke fået dette helt ind under neglene. Juletræsfesten fik et comeback og jeg er sikker på at støtteforeningen kommer til at løfte den fest til et andet niveau.

Den evigt tilbagevendende Dragefestival, blev igen afholdt i super godt vejr og vi fik afholdt grillfest om også var en succes.

Ved fælles hjælp fra forældre, bestyrelsesmedlemmer, medarbejdere på skolen fik vi i sommeren 2022, etableret en varmeforsyning til BH, således denne kunne forsynes med varme fra skolens træpille fyr, der blev idriftsat et 3. fyr i fyrrummet og det har vinteren over vist sig at fungere rigtig godt. Det betyder at vi nu har været gennem en fyrringssæson uden at have brugt fyringsolie – Det er vi ret stolte af.

Der er indkøbt nye stole og borde til hele skolen og der er indført forsøgsordning med skolebod.

Bestyrelsens måde at arbejde på:

Vi er en ret ny bestyrelse, som også har skulle finde sine ben. Vi har valgt at dele opgaverne ud i udvalg, som varetager del-opgaver, og fremlægger for bestyrelsen for beslutning eller orientering.

Det hjælper os med at fokusere på de del-opgaver vi hver især har, sammen med repræsentanter fra skolen

Pt. har vi et dragefestivalsudvalg, et udvalg der planlægger pædagogiske dage, et udvalg der planlægger arbejdsdage, et udvalg for hjemmeside, et økonomiudvalg, et vedligeholdelsesudvalg og et udvalg for LUP (Lokal Udviklings Plan).

Forældreopbakning: Arbejdsdage og opgaver uden for arbejdsdage, fyrholdet, skolebod, sponsorløb og jeg kunne bliver ved – Det er så utroligt dejlig at se.

Fremtiden:

Efter at have overtaget skole, SFO og BH bygninger fra Slagelse Kommune har vi forsøgt at skabe os et overblik over hvilke vedligeholdelses opgaver der ligger i den kommende tid. Til brug for dette har vi haft en bygningssagkyndig til at gennemgå skolen bygningsmasse og kommer med input til hvilke vedligeholdelsesopgaver der er nært forestående, hvilke opgaver der kan vente lidt. Samtidig blev der lavet en vurdering af omkostningen – Dette hjælper os rigtig meget ifm. budgettering.

En anden ting, der i samarbejde med skolen har vores fokus pt. er den forsatte udvikling af skolen – Vi ser på hvilke faciliteter der kunne bidrage til inspirerende og spændende undervisning. Kunne det samtidig bidrage til at samle lokalområdet?

Også i lidt mindre målestok forsøger skolen at implementere nye tiltag – Fx omkring genbrug og affaldssortering.

Alt i alt har det for mig været et nemt tidspunkt, for mig at ”overtage” roret – Økonomien er positiv, vi har takket værd skolens ledelse og medarbejder en attraktiv skole, med en sund økonomi og en lovende fremtid foran sig.

1. Skolelederens årsberetning:

2022 startede desværre igen med, at Covid-19 fyldte det meste. Trods global pandemi, fortsat krig i Ukraine og andre meget alvorlige ting der sker i verden, så kom vi heldigvis hurtigt tilbage til en ’almindelig’ hverdag. Der er naturligvis stadig spor af de verdensomspændende begivenheder der smitter af på VNI.

Jeg ser dog fremad mod en lysere fremtid med et smil på læberne og er stadig fortrøstningsfuld, da jeg dagligt mødes af glade og trygge børn, der smiler, griner og fjoller, men ikke mindst børn der fyldt af nysgerrighed, både fagligt og socialt, er i fuld gang med at udvikle sig i en god og positiv retning.

Det gode VNI kan og gør ved de mennesker der kommer ’igennem maskineriet’, er en vigtig lille brik imod en verden med bedre forståelse og tolerance for hinanden.

I rammerne af skolen, SFO’en og børnehaven har vi alle en hverdag, hvor det er de gode relationer, trygge rammer og positive afsæt, der tegner hverdagen. En hverdag hvor alle bidrager til vores givende meningsfyldte fællesskab.

2022 har igen været et år, hvor vi har haft et stort fokus på en stabil drift i en meget omskiftelig hverdag, med stigende energipriser, inflation og generel træghed i verden omkring os.

Vores fokus har ligget på at kvalitetssikre de gode værdier som udeskole og bevægelse, trivslen og det gode faglige fundament børnehaven, SFO’en og skolen bygger på, samt det økonomiske fundament som alting er afhængigt af.

Børnehaven

Børnehaven har haft et år, hvor der har været fokus på DGI-certificeringen. Bevægelse har fyldt mere end vanligt på grund af certificeringen, hvilket er en udvikling til gavn for både børn og voksne.

Arbejdet med de styrkede pædagogiske lærerplaner er fortsat i gang og har sat gang i nye tanker om vores pædagogiske praksis, som er i fuld gang med at blive integreret i hverdagspraksis.

Vi tager naturligvis stadig udgangspunkt i børnenes trygge hverdag, hvor trivselsarbejdet står lige så højt på listen, som børnenes faglige udvikling.

Den gode trivsel og tryghed, som er en af vores grundpiller i børnehaven, har desværre været udfordret i en periode, da hverdagen har været præget af et par lange sygemeldinger. Denne situation er vi fuld gang med at rette op på.

For at imødegå krav om færre børn pr. voksne d. 1/1-24, ansætter vi allerede til august en ekstra pædagog, så vi yderligere styrker personalet i børnehaven og den ønskede udvikling.

SFO

Arbejdet med de styrkede pædagogiske lærerplaner er ligeledes i gang i SFO’en og det har sat gang i nye tanker om den pædagogiske praksis og de aktiviteter børnene tilbydes.

SFO’en har ligesom børnehaven det forgangne år arbejdet med DGI-certificeringen, som de sammen færdiggjorde før påske.

Lærerplaner, årshjul og ikke mindst det daglige pædagogiske arbejde, både i SFO’en og som primærpædagoger i 0.-3. klasse giver en rigtig fin sammenhæng i vores hverdagen.

SFO’en er startet med deres klubtilbud, så 4.-6.kl også har et fritidstilbud, der appellerer til dem. Klubben er rigtig godt besøgt og en stor succes.

Førskole

Vi har for 4. gang nu startet vores op.

Vi har udbygget vores allerede stærk løsning, hvor børnene får mulighed for at arbejde sig igennem de sidste dele af de pædagogiske læreplanstemaer fra børnehaven, som gør dem klar til skole efter sommerferien. Dette gøres i samarbejde mellem børnehave, SFO og skole, hvor personale fra alle 3 steder byder ind med de bedste dele fra disse.

Hele førskole-projektet er naturligvis fortsat bygget på det samme gode fundament som resten af VNI.

Skolen

Skolen fejrede med stor fest i sommers vores 10års jubilæum. En milepæl, som stolt blev fejret af både nuværende og tidligere elever, forældre, personale og samarbejdspartnere.

10 år er vitterlig en milepæl, som er vigtig, da vi dermed er forbi – ”kan de overhoved lave en skole derude”-fasen. Og det kan vi – godt endda!

Skolen arbejder fortsat med målene i vores 2030-certificering. Med fokus på verdensmål har vi forpligtet os til, på alle niveauer, at arbejde i retning af en mere bæredygtig udvikling af skole, SFO og børnehave.

Arbejdet med verdensmålene matcher vores værdigrundlag og vores fortsatte ”Grønt flag – grøn skole” arbejde.

Som en del af 2030-certificeringen kigger vi ligeledes på de humanistiske dele af verdensmålene, da vi i kultur- og sprogfagene kommer til at have en bredere international orientering, både med henblik på fx lejrskoler, men også fordi de første små ”spadestik” er taget i forbindelse med Erasmus+ programmet.

Indsamlingen til årets sponsorløb var ligeledes valgt i den humanistiske del med fokus på verdensmål 5 (ligestilling) og projektet ”Global Goals World Cup”

Vores fortsatte arbejde med trivsel og positiv psykologi er efterhånden godt på vej og trækker grene længere og længere ind i hele vores struktur og måde vi arbejder igennem hele vores organisation.

Skolens ledelse og bestyrelse, har i samarbejde med lokalområdet og Slagelse Kommune, opstartet samarbejdet om at skabe et stærkere og sammenhængende lokalområde. Dette samarbejde tager udgangspunkt i kommunens LUP. Skolen fungerer i denne kontekst som et naturligt midtpunkt i dette samarbejde.

Økonomi

Økonomi har fyldt meget igen i år, primært på grund af de førnævnte stigende energipriser og inflation.

Igen i år laver vi et fint overskud og et langvarigt ønske om at skifte bank er nu muligt.

Ledelsen og bestyrelsen har, efter den store vandskade i efteråret 2021, brugt en del energi på at finde alternative opvarmningskilder til skolens bygninger. Dette blev ligeledes yderst relevant på grund af stigende energipriser. Dette arbejde afledte en masse spændende diskussioner om økonomi, langsigtede drømme og noget mere præsterende opgaver. Der er i forbindelse af dette arbejde blevet udarbejdet en detaljeret vedligeholdelsesplan, hvor fokus har været energioptimering af skole, SFO og børnehave.

Elevtal  
I år havde vi 188 elever i skolen 5/9-22 og kommende skoleår forventer jeg 185- 190 elever pr. 5/9-23.

Der indskrives skoleåret 23/24 en 0.kl på 19 elever.

Der er venteliste til kommende 0.kl skoleåret 24/25 på 26 elever og 65 elever på efterfølgende årgange.

Børnetallet i børnehaven er pt. 46 børn og der er 37 børn på ventelisten, til start nu og fremadrettet.

Jeg forventer et stabilt børnetal i børnehaven på 42 børn fremadrettet, dog med et lille udsving omkring sommerferien. Vi arbejder målrettet på at få børnehavebørnene til at starte så tæt på 1/8 som muligt, så udsvinget i børnetallet bliver kortest muligt tid.

Vi opstarter primo 2023 arbejdet med at justeret normeringstal, således vi pr. 1/1-2024 er 1 voksen pr. 6 børn og at vi ikke har børn under 3 år.

Vi arbejder fortsat på politiskniveau i Slagelse Kommune på at få etableret en vippeordning i børnehaven, så vi bedre kan imødegå dyk i børnetallet omkring sommerferien.

Både skole og børnehave oplever fortsat øget interesse og søgning på vores gode tilbud, men I må selvfølgelig stadig gerne fortælle alle jeres venner og bekendte med skolesøgende børn om vores fantastiske skole.

- Og så en lille reminder… Hvis der er små søskende, så vil vi anbefale, at I får skrevet dem op til skole og børnehave hurtigst muligt, da vi på de kommende årgange meget snart er fuldt bookede.

Tak  
Jeg vil gerne sige en stor tak til personalet på VNI, som hver dag løfter en vigtig og meningsfyldt opgave med børnene. Det er en fornøjelse at se det humør, initiativ og engagement der bliver udvist hver dag.  
Tak til bestyrelsen for god sparring i drift og udvikling af skolen.

Det er stadig et spændende og meget alsidigt job at være skoleleder på VNI med alle de nye og spændende ting, der hele tiden dukker op. Jeg er sikker på, at vi sammen står stærkt i de udfordringer der måtte kommer i fremtiden.  
Sidst en stor tak til alle jer engagerede forældre, der hver dag støtter op om jeres børn, skole, SFO og børnehave – uden jer – er der ingen VNI.  
  
Søren Fossdal Hesselberg  
Skoleleder  
Vestermose Natur- og Idrætsfriskole, samt børnehave

1. Tilsynserklæring ved Helle Kirkelund:

Kommer på tilsynsportalen.

1. Valg af tilsynsførende

Helle Kirkelund foreslås genvalgt for en 1-årig periode (skoleåret 2023/24) Helle er valgt.

Det er sidste år vi kan vælge Helle, derefter skal vi finde en ny.

1. Bestyrelsen forelægger den reviderede og godkendte årsrapport til orientering

Charlotte(revisor) fremlægger regnskabet.

Det er noget af en rejse vi har været på, det er en kæmpe fornøjelse at være her. Vi har givet en blank påtegning, det betyder at vi ikke har noget at sætte en finger på. Vi har et resultat på 863.244.

Vi skal sammenligne nøgletal med andre skoler vores likviditetsgrad er 99,9 det betyder vi har flere likvide midler en gennemsnit. Vores soliditetsgrad er på 19,1, gennemsnit er er på 35, men når man tænker på at den for 5 år siden var et stort minus, så det er rigtig flot. I ligger rigtig flot på alle de ting vi skal måle på for at se om i har en sund økonomi.

Aktiver: Tilgang på inventar og bygningsmasse med bl.a. nye møbler og shelterne.

Passiver: Skolens egenkapital er på 1.681,558, og gæld på 4,5 som bl.a. er til bygninger og indefrosne feriemidler.

1. Valg til bestyrelsen
   1. Valg af 3 bestyrelsesmedlemmer blandt skolekreds

Rune Borger Rasmussen – ønsker ikke genvalg

Martin Vedel er på valg – ønsker genvalg

Tanja Bøgh Bengaard stiller op

Mike Hancock Stiller op

Alle 3 er valgt.

* 1. Valg af 1 bestyrelsesmedlem blandt forældrekreds

Nadia Lønberg Pihl er på valg – ønsker genvalg

Nadia er valgt.

* 1. Valg af 2-3 suppleanter fra forældre- og skolekreds

Tanja Bøgh Bengaard er på valg – ønsker genvalg. Tanja er valgt til bestyrelsen i stedet for.

Sara Louise Madsen er på valg – ønsker genvalg

Lene vogter stiller op.

Begge er valgt.

1. Indkomne forslag

ingen

1. Eventuelt:

Der bliver stillet spørgsmål til varmen og hvordan det fungere, det virker skrøbeligt at det kører på frivillige. Det er et valg bestyrelsen har truffet, for at frigive tid til Morten. Det bliver ikke oplevet som skrøbeligt fra bestyrelsens side.